
ROMÂNIA

JUDEŢUL VRANCEA

CONSILIUL LOCAL AL MUNICIPIULUI 
FOCŞANI

HOTĂRÂRE
            Pentru, completarea și modificarea anexei la HCL nr. 160/ 27. 04. 2017 privind aprobarea Regulamentului de organizare și funcționare a serviciului public de administrare, întreținere și exploatare a parcărilor ce aparțin domeniului public și privat al Municipiului Focșani

             Consiliul local al Municipiului Focşani, judeţul Vrancea, întrunit în şedintă ordinară:
          Analizând proiectul de hotărâre iniţiat de Primarul Municipiului Focşani Cristi Valentin Misăilă, raportul comun al Serviciului administrarea domeniului public și privat, publicitate şi al Direcției economice, înregistrat la nr. 11368/09.02.2018, prin care se propune completarea și modificarea anexei la HCL nr. 160/ 27. 04. 2017 privind aprobarea Regulamentului de organizare și funcționare a serviciului public de administrare, întreținere și exploatare a parcărilor ce aparțin domeniului public și privat al Municipiului Focșani ;
        - văzând avizul favorabil al Comisiei de urbanism şi agricultura, precum și amendamentele formulate de d-nii consilieri locali Nedelcu Mihai și Gheoca Corneliu-Dumitru ;
        - văzând adresa nr. 2226/06.02.2018 a PARKING Focșani S.A. ;
       - având în vedere prevederile Legii nr. 52/ 2003 privind transparența decizională în administrația publică, cu modificările și completările ulterioare;

       - conform prevederilor OG nr. 71/2002 privind organizarea și funcționarea serviciilor publice de administrare a domeniului public și privat de interes local, aprobată prin Legea nr. 3/2003, precum și ale HG nr. 955/2004 pentru aprobarea reglementărilor – cadru de aplicare a OG nr. 71 / 2002;
    - în baza art. 36, alin. 1, alin. 2 lit.(c) şi în temeiul art. 45, alin. (3), din Legea nr. 215/ 23.04.2001, privind administraţia publică locală, republicată, cu modificările şi completările ulterioare ;
HOTĂRĂŞTE :   

Art. 1. Completarea și modificarea anexei la HCL nr. 160/27.04.2017 privind aprobarea Regulamentului de organizare și funcționare a serviciului public de administrare, întreținere și exploatare a parcărilor ce aparțin domeniului public și privat al  Municipiului Focșani, după cum urmează :

1. La art. 26 se introduc două alineate, alin. (3) și alin. (4) care vor avea următorul conținut : 

           ” (3) Autovehiculele pentru transport marfă au gratuitate pentru aprovizionare zilnic între orele 06,00-08,00, în orice loc de parcare. După acest interval aceste autovehicule vor fi scoase din parcările cu plată și se vor aplica sancțiunile contravenționale prevăzute în regulament.”

          ” (4) Persoanele fizice sau juridice care au sedii sau spații comerciale, proprietăți sau închiriate, nu beneficiază de gratuitate în parcările cu plată.”

2. Art. 54 alin. (2) se modifică și va avea următorul conținut :
             ”Art. 54. (2) În cazul în care în urma ocupării neregulamentare  a domeniului  public  de către un vehicul/o remorcă a fost luată măsura administrativă de ridicare iar deținătorul legal se prezintă în timpul  operațunilor  de  ridicare  înaintea  finalizării  operațiunii,  nefiind  de  fața în momentul constatării, acesta are obligația de a achita contravaloarea cheltuielilor  de ridicare în cuantum de 50 lei (TVA inclus) pe loc, agentul constatator având posibilitatea de a aplica ulterior sancțiunea contravențională în urma comunicării pe baza declarației pe proprie  răspundere  a deținătorului legal, a  datelor  personale  ale  persoanei  care  a  ocupat  neregulamentar domeniul public cu vehiculul/remorca în locul de unde acestea  au  fost ridicate.  Declarația poate fi comunicată la sediul instituției din  care face parte agentul constatator.”
3. Art. 55 alin. (4) se modifică și va avea următorul conținut : 

             ” Art. 55 alin. (4) În cazul în care detinătorul legal avand  asupra  sa talonul  mașinii, permisul auto și actul  de  identitate  se  prezintă  la  vehicul/remorcă  înainte  de  începerea operațiunilor de ridicare, acesta are obligația de a plăti amenda fără obligația plății contravaloarii cheltuielilor de ridicare, iar în cazul în care se  prezintă  în  timpul operațiunilor de ridicare, acesta are obligația de a plati  contravaloarea  cheltuielilor  de ridicare în cuantum de 50 lei (TVA inclus), pe loc .”

4. 10.  La articolul 89 ,  lit. ”m”, se modifică și va avea următorul conținut: 
”- lit. m –  Vehiculele staționate pe locurile de parcare închiriate de către persoane fizice sau juridice în parcările de reşedinţă fără a deţine abonament pentru persoane fizice sau fără a deţine contract de închiriere pentru persoane juridice, proprietare sau chiriaşe ale unor apartamente/spaţii cu altă destinaţie decât cea de locuinţe, în imobilele arondate acestor parcări ;”

          Art. 2. Celelalte prevederi ale Regulamentului rămân neschimbate.

          Art. 3.  Pe cale de consecinţă se modifică și se completează toate actele administrative subsecvente.      
          Art. 4.  Prezenta hotărâre va fi comunicată de către Serviciul administratie publică locală, agricultură, în vederea aducerii acesteia la îndeplinire, compartimentelor, birourilor, serviciilor și Primarului Municipiului Focșani, care va asigura executarea acesteia prin :

          -    Direcţia de urbanism şi autorizări - Serviciul administrarea patrimoniului ;

· Direcția economică ;

· Poliția Locală Focșani ;

· PARKING Focșani S.A.

PREŞEDINTE DE ŞEDINŢĂ,

Ionuț Mersoiu
                                                                                       CONTRASEMNEAZĂ,

                                                                            Secretarul Municipiului Focşani

                                                                                    Eduard-Marian Corhană
Municipiul Focşani, 29 martie 2018

